cyanic-selkie/wikianc huggingface dataset:
Εθνική Νότιας Υεμένης (ποδόσφαιρο ανδρών)
Παγκόσμιο Κύπελλο
Η εθνική ομάδα της Νότιας Υεμένης συμμετείχε στην προκριματική φάση του Παγκοσμίου Κυπέλλου το 1986. Δεν κατάφερε να φτάσει στα τελικά της διοργάνωσης, καθώς αποκλείστηκε από το Μπαχρέιν, σε έναν προκριματικό όμιλο στον οποίο είχε κληρωθεί και το Ιράν το οποίο είχε αποκλειστεί πριν αρχίσουν οι αγώνες, λόγω της άρνησης της ομοσπονδίας του να διεξάγει τα εντός έδρας παιχνίδια του σε ουδέτερο έδαφος, μακριά από τον Πόλεμο Ιράν-Ιράκ.
Διοργανώσεις AFC
Η Νότια Υεμένη πήρε μέρος στην τελική φάση του Ασιατικού Κυπέλλου το 1976, χάνοντας 0-8 από το Ιράν και 0-1 από το Ιράκ.
Εξωτερικοί σύνδεσμοι
Νοτια Υεμενη
V-Rally 3
Το V-Rally 3 είναι βιντεοπαιχνίδι αγώνων ράλλυ του 2002, το οποίο δημιουργήθηκε από την Eden Studios. Είναι το τρίτο παιχνίδι της σειράς V-Rally και η συνέχεια του V-Rally 2.
Το παιχνίδι εστιάζει στον τρόπο παιχνιδιού καριέρας (στο παιχνίδι αναφέρεται ως "V-Rally Mode"), όπου ο παίκτης καλείται να αγωνιστεί εναντίον του υπολογιστή σε έξι διαφορετικά ράλλυ με σκοπό να στεφθεί πρωταθλητής του Πρωταθλήματος V-Rally.
Εκτός από τον τρόπο λειτουργίας καριέρας, το παιχνίδι προσφέρει και έναν εναλλακτικό τρόπο γρήγορου παιχνιδιού, όπου ο παίχτης μπορεί να τρέξει σε μια από τις πίστες του παιχνιδιού ενάντια στο χρόνο ή να αγωνιστεί στις πέντε διαφορετικές προκλήσεις του παιχνιδιού ή να δημιουργήσει μια δικιά του πρόκληση. Το τελευταίο ειδικά ήταν διαθέσιμο για την έκδοση σε PlayStation 2 και Xbox, ενώ είχε αφαιρεθεί από την έκδοση σε υπολογιστή.
Με την εκπλήρωση ορισμένων στόχων, όπως την κατάκτηση του πρωταθλήματος στον τρόπο λειτουργίας καριέρας, ο παίκτης ξεκλειδώνει τέσσερα κρυμμένα αυτοκίνητα μπόνους.
Περιοχές και διαδρομές του παιχνιδιού
Το V-Rally 3 περιλαμβάνει έξι χώρες (Φινλανδία, Γαλλία, Αγγλία, Σουηδία, Γερμανία και Αφρική). Η κάθε χώρα έχει από τέσσερις ειδικές, φτάνοντας ένα σύνολο 24 ειδικών διαδρομών. Οι ειδικές μπορούν επίσης να παιχτούν και ανάποδα, αυξάνοντας τον αριθμό των ειδικών από 24 σε 48. Ο καιρός ανάμεσα στις κανονικής και ανάποδης κατεύθυνσης ειδικές είναι διαφορετικός, ενώ οι ειδικές οι οποίες με βρόχινο καιρό ή χιονόπτωση στο "V-Rally Mode" έχουν μια πρώιμη μορφή μεταβαλλόμενου καιρού, όπου η βροχή/χιονόπτωση μπορεί σε τυχαίες χρονικές στιγμές να σταματήσει ή να ξεκινήσει ξανά.
Κάθε χώρα έχει το δικό της οδόστρωμα, με το χωμάτινο οδόστρωμα να είναι η κύρια μορφή οδοστρώματος. Ο παίκτης, για να έχει πιθανότητες να επιτύχει τον στόχο του στο παιχνίδι, πρέπει να τα πάει καλά σε όλους τους τύπους οδοστρώματος. Χωμάτινο οδόστρωμα έχουν η Φινλανδία, η Αγγλία και η Κένυα (στο παιχνίδι αναφέρεται ως το ράλλυ της Αφρικής) και ασφάλτινο έχουν η Κορσική (το ράλλυ της Γαλλίας) και η Γερμανία, ενώ χιονισμένο οδόστρωμα συναντάται μόνο στη Σουηδία. Στο "V-Rally Mode", το παιχνίδι διαλέγει τυχαία από κάθε περιοχή 5 ειδικές, από τις 4 κανονικές και από τις 4 ανάποδες, και σχηματίζει έτσι τον αγώνα ράλλυ της κάθε περιοχής.
Αυτοκίνητα του παιχνιδιού
Το V-Rally 3 περιέχει ένα σύνολο 18 αυθεντικών αυτοκινήτων. Όλα τα αυτοκίνητα παθαίνουν ρεαλιστική ζημιά όταν ο παίκτης συγκρουστεί με ένα στερεό αντικείμενο του παιχνιδιού, όπως ένα δέντρο ή ένα βράχο, και λαμβάνουν ρεαλιστική βρομιά από λάσπη, χώμα και χιόνι ανάλογα με το πόση ώρα οδηγεί ο παίκτης, πάνω σε τι οδόστρωμα οδηγεί και με τις καιρικές συνθήκες που επικρατούν στην πίστα. Όλα τα αυτοκίνητα που περιλαμβάνονται στο παιχνίδι μπορούν να πάθουν μέγιστη φθορά του αμαξώματος, με τους μπρος και πίσω προφυλακτήρες να ξεκολλούν από το αυτοκίνητο αν ο παίκτης χτυπήσει με δύναμη με τον εμπρός ή πίσω προφυλακτήρα του σε μια σκληρή επιφάνεια.
Στο "V-Rally Mode" η ζημιά των αυτοκινήτων περιλαμβάνει και ζημιά στα κρίσιμα και ζωτικά εξαρτήματα του αυτοκινήτου, όπως βλάβη στα δισκόφρενα, να υπάρχει πρόβλημα με το κιβώτιο ταχυτήτων, να χάνει λάδια η μηχανή ή και να φύγει και μία ή περισσότερες ρόδες από το αυτοκίνητο. Αν η ζημιά φτάσει σε κρίσιμο σημείο ή έχει χάσει μία ή περισσότερες ρόδες από το αυτοκίνητό του και το κολλήσει σε ένα χαντάκι, ο παίκτης τότε εγκαταλείπει από τον αγώνα ράλλυ οριστικώς.
Το παιχνίδι έχει 3 κατηγορίες αυτοκινήτων. Η πρώτη κατηγορία αυτοκινήτων είναι η κατηγορία των 2,0 λίτρων και περιλαμβάνει οχτώ αυτοκίνητα, η δεύτερη κατηγορία είναι η κατηγορία των 1,6 λίτρων και περιλαμβάνει οχτώ αυτοκίνητα και η τρίτη κατηγορία είναι 4 "έξτρα" αυτοκίνητα, που ξεκλειδώνονται αφού ο παίκτης επιτύχει 4 διαφορετικούς στόχους του παιχνιδιού. Όλα τα αυτοκίνητα πρόκειται για κανονικά αυτοκίνητα κατηγορίας WRC, με εξαίρεση τα αυτοκίνητα των 1,6 λίτρων τα οποία προέρχονται από την υπο-κατηγορία J-WRC του Παγκόσμιου Πρωταθλήματος Ράλλυ.
Πλήρης λίστα αυτοκινήτων:
Peugeot 206 2.0 liter WRC 2000
Ford Focus RS WRC 2001
Subaru Impreza 2001 N-WRC 2002
Mitsubishi Lancer Evo VII WRC 2001
Hyudhai Accent WRC 2000
Toyota Corrola WRC 1999
Seat Cordobba Telefonica WRC 1999
Peugeot 206 1.6 liter J-WRC 2001
Ford Puma J-WRC 2001
Renault Clio J-WRC 2001
Opel Corsa J-WRC 2002
Fiat Punto J-WRC 2002
Volkswagen Polo J-WRC 2002
MG ZR J-WRC 2002
Mitsubishi Lancer Evo VI WRC 1999
Subaru Impreza 1999 WRC 1999
Seat Cordobba Repsol WRC 2000
Οδηγοί του παιχνιδιού
Το V-Rally 3 περιλαμβάνει ένα ρόστερ 74 οδηγών. Αυτοί οι οδηγοί ανταγωνίζονται τον παίκτη στο "V-Rally Mode". Κάθε φορά που ο παίκτης ξεκινάει ένα καινούριο "V-Rally Mode", ένας τυχαίος αλγόριθμος διαλέγει 31 από τους 74 οδηγούς, 16 για το πρωτάθλημα των 2,0 λίτρων και 15 για το πρωτάθλημα των 1,6 λίτρων. Καθώς ο παίκτης προχωράει από σεζόν σε σεζόν, το παιχνίδι αυτόματα "βγάζει σε σύνταξη" ένα τυχαίο μικρό αριθμό οδηγών του πρωταθλήματος των 2,0 λίτρων (από 0 έως 6 οδηγούς στο τέλος κάθε σεζόν) και τους αντικαθιστά με "νέους οδηγούς", οι οποίοι αγωνίζονται αρχικά στην κατηγορία των 1,6 λίτρων. Αυτοί οι οδηγοί δεν μπορούν να χρησιμοποιηθούν στον τρόπο λειτουργία "Arcade", εκτός αν ο παίκτης δημιουργήσει έναν από αυτούς στον τρόπο δημιουργίας οδηγού.
Akaike, Danjuro - Ιαπωνία
Albert, Lorenzo - Ιταλία
Andersson, Anton - Σουηδία
Arishima, Eitoku - Ιαπωνία
Asplund, Harri - Φινλανδία
Barragan, Jaime - Ισπανία
Baudet, Paul - Γαλλία
Baumann, Heinrich - Γερμανία
Berglund, Juha - Φινλανδία
Bianchi, Giovanni - Ιταλία
Boucher, Didier - Γαλλία
Brown, Charles - Ουαλία
Carrez, Bernardo - Βραζιλία
Chable, Nicolas - Γαλλία
Chevolot, Benoit - Γαλλία
Collins, Jeff - Η.Π.Α.
Ebisawa, Fujio - Ιαπωνία
Fernandez, Arturo - Ισπανία
Finch, Scott - Αυστραλία
Garcia, Alanzo - Ισπανία
Grossmann, Fritz - Γερμανία
Gustafsson, Petri - Φινλανδία
Haydon, Russell - Αυστραλία
Heikkinen, Petteri - Φινλανδία
Hirata, Masaru - Ιαπωνία
Jackson, Andrew - Μεγάλη Βρετανία
Jehkinen, Jari - Φινλανδία
Jenkins, Johnny - Μεγάλη Βρετανία
Johansson, Viktor - Σουηδία
Jones, Alistair - Γερμανία
Jorge, Pereira - Πορτογαλία
Kawatake, Yamato - Ιαπωνία
Kellermann, Otto - Γερμανία
Kurohiko, Yuri - [Ιαπωνία]]
Lambert, Mathias - Γαλλία
Lipponen, Ilman - Δανία
MacGill, Bryan - Η.Π.Α.
MacGill, Richard - Η.Π.Α.
Malenfant, Nicolas - Βέλγιο
Marchetti, Marcello - Ιταλία
Markussen, Knut - Νορβηγία
Mellet, Alain - Γαλλία
Mills, David - Ουαλία
Nakamura, Isamu - Ιαπωνία
Parker, Jeff - Η.Π.Α.
Porter, Danny - Μεγάλη Βρετανία
Prestergard, Sven - Νορβηγία
Simmons, Luke - Η.Π.Α.
Simpson, Tim - Μεγάλη Βρετανία
Smith, Alan - Μεγάλη Βρετανία
Taylor, Gordon - Σκωτία
Ueshima, Goro - Ιαπωνία
Vassiliou, Dimitrios - Ελλάδα
Walker, Nigel - Μεγάλη Βρετανία
Wallace, Martin - Μεγάλη Βρετανία
Xenakis, Niklous - Ελλάδα
Yasujiro, Takeshi - Ιαπωνία
Yasujiro, Yamato - Ιαπωνία
Yoshida, Hiroshi - Ιαπωνία
Yunokatawa, Atsuko - Ιαπωνία
Παραπομπές
Κατηγορία:Βιντεοπαιχνίδια του 2002 Κατηγορία:Βιντεοπαιχνίδια αγώνων Κατηγορία:Βιντεοπαιχνίδια των Windows Κατηγορία:Βιντεοπαιχνίδια του PlayStation 2 Κατηγορία:Βιντεοπαιχνίδια του GameCube Κατηγορία:Βιντεοπαιχνίδια του Xbox Κατηγορία:Βιντεοπαιχνίδια του Game Boy Advance
Ανώτατο Συμβούλιο Επιλύσεως Αθλητικών Διαφορών
Το Ανώτατο Συμβούλιο Επιλύσεως Αθλητικών Διαφορών (Α.Σ.Ε.Α.Δ., ) υπάγεται στη Γενική Γραμματεία Αθλητισμού (Γ.Γ.Α.). Αποτελεί ανεξάρτητη αρχή και δευτεροβάθμιο δικαιοδοτικό όργανο. Επιλαμβάνεται των εφέσεων από την Επιτροπή Φιλάθλου Πνεύματος (Ε.ΦΙ.Π.) και τα πειθαρχικά και δικαιοδοτικά όργανα αθλητικών ομοσπονδιών και συλλόγων, ενώ εξαιρούνται οι περιπτώσεις που αφορούν το ποδόσφαιρο.
Εξωτερικοί σύνδεσμοι
Κατηγορία:Αθλητισμός στην Ελλάδα
Υβερντόν-Σπορ ΦΚ
Εξωτερικοί σύνδεσμοι
Κατηγορία:Ποδοσφαιρικές ομάδες Ελβετίας Κατηγορία:Ιδρύσεις ποδοσφαιρικών ομάδων το 1948
Άνω κάτω
Το Άνω κάτω (τίτλος πρωτοτύπου Sans dessus dessous) είναι ένα περιπετειώδες μυθιστόρημα επιστημονικής φαντασίας του Γάλλου συγγραφέα Ιουλίου Βερν, που εκδόθηκε το 1889 στη σειρά του Βερν «Voyages Extraordinaires» (νο. 34). Αποτελεί κατά μία έννοια συνέχεια των έργων Από τη Γη στη Σελήνη και Γύρω από τη Σελήνη, αλλά πέρα από το ότι πρωταγωνιστούν οι ίδιοι χαρακτήρες από τον «Τηλεβολικό Σύλλογο» της Βαλτιμόρης, η υπόθεση δεν έχει σχέση με τα δύο πρώτα και διαδραματίζεται είκοσι χρόνια αργότερα. Οι τίτλοι με τους οποίους μεταφράσθηκε στην αγγλική είναι Topsy-Turvy και The Purchase of the North Pole («Η αγορά του Βορείου Πόλου»).
Περίληψη της πλοκής
Την τελευταία δεκαετία του 19ου αιώνα οργανώνεται μία διεθνής δημοπρασία προκειμένου να καθοριστούν τα κυριαρχικά δικαιώματα των χωρών της Γης στο τμήμα της Αρκτικής που εκτείνεται βορείως του 84ου παραλλήλου (το βορειότερο όριο που είχε φθάσει ο άνθρωπος τότε) και μέχρι τον Βόρειο Πόλο. Αρκετά κράτη έστειλαν τους επίσημους αντιπροσώπους τους, αλλά τη δημοπρασία κέρδισε ένας αντιπρόσωπος ενός ανώνυμου Αμερικανού αγοραστή.
Μετά τη λήξη της δημοπρασίας ο μυστηριώδης αγοραστής αποκαλύφθηκε ότι ήταν η εταιρεία «Barbicane & Co., που ιδρύθηκε από τους Ίμπεϋ Μπάρμπικέιν, Τζων Τ. Μάστον και πλοίαρχο Νίκολ — τα μέλη του «Τηλεβολικού Συλλόγου» της Βαλτιμόρης που 20 χρόνια νωρίτερα είχαν ταξιδέψει γύρω από τη Σελήνη μέσα σε μία κοίλη οβίδα.
Οι γενναίοι πυροβολητές-αστροναύτες πρότειναν ένα ακόμα πιο φιλόδοξο σχέδιο μηχανικής: Χρησιμοποιώντας, με βάση την αρχή διατήρησης της ορμής, την οπισθοδρόμηση ενός γιγαντιαίου κανονιού, να μηδενίσουν σχεδόν την κλίση του άξονα περιστροφής της Γης, έτσι ώστε να γίνει κάθετος ως προς το επίπεδο της περιφοράς της γύρω από τον Ήλιο (όπως συμβαίνει προσεγγιστικά με τον πλανήτη Δία).
Η αλλαγή αυτή θα καταργούσε τις εποχές του έτους, καθώς η ημέρα και η νύχτα θα είχαν πάντα την ίδια διάρκεια, και ο κάθε τόπος θα είχε τις ίδιες μέσες θερμοκρασίες όλο τον χρόνο. Αλλά το ενδιαφέρον της εταιρείας βρισκόταν σε ένα άλλο αποτέλεσμα του εγχειρήματος: η μετατόπιση του γήινου άξονα θα έφερνε τις περιοχές γύρω από τον Βόρειο Πόλο σε γεωγραφικό πλάτος 67° Β. Τότε τα τεράστια αποθέματα γαιανθράκων που αναμενόταν να υπάρχουν κάτω από τους πάγους της Αρκτικής θα μπορούσαν να εξορυχθούν εύκολα και να πωληθούν. Η τεχνική δυνατότητα για την πραγμάτωση του σχεδίου είχε επιβεβαιωθεί από τους υπολογισμούς του Τζων Μάστον. Τα απαραίτητα κεφάλαια είχαν δοθεί από την κ. Ευαγγελίνα Σκόρμπιτ, μία πλούσια χήρα, ενθουσιώδη θαυμάστρια του Μάστον.
Το κανόνι που απαιτούσε αυτό σχέδιο θα ήταν πολύ μεγαλύτερο από την «Κολομπιάδα», που τους είχε στείλει στη Σελήνη. Μόλις όμως το σχέδιο είδε το φως της δημοσιότητας, ο ιδιοφυής Γάλλος μηχανικός Αλσίντ Πιερντέ γρήγορα υπολόγισε την απαιτούμενη δύναμη της εκρήξεως. Στη συνέχεια κατέληξε στο συμπέρασμα ότι η έκρηξη θα αναδίπλωνε τον λεπτό φλοιό της Γης, με αποτέλεσμα πολλές χώρες (κυρίως στην Ασία) να πλημμυρίσουν από τη θάλασσα, ενώ άλλες (μεταξύ των οποίων και οι Ηνωμένες Πολιτείες) να αποκτήσουν νέα εδάφη.
Το κανόνι όμως είχε σκαφθεί στην πλαγιά του όρους Κιλιμάντζαρο, από ένα μικρό «στρατό» εργατών που είχε προμηθεύσει ένας τοπικός σουλτάνος, ο οποίος ήταν ενθουσιώδης οπαδός των παλαιών εξερευνητών της Σελήνης. Το βλήμα, ένας ενισχυμένος με ατσάλι βράχος που ζύγιζε 180 χιλιάδες τόνους, θα έβγαινε από την κάννη με την ιλιγγιώδη ταχύτητα των 2.800 χιλιομέτρων το δευτερόλεπτο, χάρη σε μία πρωτόγνωρη εκρηκτική ύλη που είχε επινοήσει ο Νίκολ και την είχε ονομάσει «μελομελινίτη».
Η εκπυρσοκρότηση και βολή του κανονιού έγινε τελικά σύμφωνα με τα σχέδια, με την έκρηξη να προκαλεί τεράστιες ζημιές στην τοπική επικράτεια. Ωστόσο, ο γήινος άξονας διατήρησε τη θέση και την κλίση του, ενώ ούτε η ελαφρότερη δόνηση δεν έγινε αισθητή στον υπόλοιπο κόσμο. Ο Αλσίντ Πιερντέ τελικώς καταλαβαίνει ότι ο Τζων Μάστον, την ώρα που υπελόγιζε μαθηματικά το μέγεθος της απαιτούμενης ορμής είχε κάνει ένα υπολογιστικό λάθος — το πρώτο της ζωής του και υπήρξε λόγος: Είχε δεχθεί το κτύπημα ενός κεραυνού μέσα από το καλώδιο του τηλεφώνου ενώ είχε μία τηλεφωνική συνδιάλεξη με την κ. Σκόρμπιτ, έπεσε πάνω στον μαυροπίνακα και έσβησε χωρίς να το καταλάβει τρία μηδενικά από το μέγεθος της Γης, οπότε η περιφέρειά της έγινε 40.000 μέτρα αντί 40.000.000. Τη στιγμή που πήγε να τα ξαναγράψει, χτύπησε εκ νέου το τηλέφωνο από την κ. Σκόρμπιτ, και μετά το νέο τηλεφώνημα τα είχε πια ξεχάσει οριστικά. Η διάδοση του λάθους στους υπολογισμούς επέφερε ένα λάθος της τάξεως του τρισεκατομμυρίου: ένα τρισεκατομμύριο κανόνια αυτού του μεγέθους θα έπρεπε να πυροδοτηθούν με εξίσου μεγάλα βλήματα ώστε να επιτευχθεί το επιδιωκόμενο αποτέλεσμα. Σύμφωνα με τον Αλσίντ Πιερντέ, η προκληθείσα μετατόπιση του άξονα της Γης από τον μεμονωμένο κανονιοβολισμό στο Κιλιμάντζαρο ήταν μόλις 3 μικρά στην περιοχή του Βόρειου Πόλου.
Γελοιοποιημένος σε όλο τον κόσμο και αντιμετωπίζοντας την πικρή δυσαρέσκεια των δύο συνεταίρων του, ο Τζων Μάστον επέστρεψε στη μοναξιά του ορκιζόμενος να να μην ξανακάνει ποτέ πια μαθηματικούς υπολογισμούς. Αλλά η κ. Σκόρμπιτ του εκμυστηρεύθηκε τον έρωτά της προς αυτόν και εκείνος ευχαρίστως δέχθηκε να την πάρει ως σύζυγό του.
Εξωτερικοί σύνδεσμοι
Ανω κατω
Λουκάς Χατζηιωάννου
Ο Λουκάς Χατζηιωάννου (15 Σεπτεμβρίου 1927 - 17 Δεκεμβρίου 2008) ήταν ελληνοκύπριος εφοπλιστής. Ήταν ένας από τους πολύ λίγους έλληνες πλοιοκτήτες όπου ο στόλος τους κυριάρχησε στη παγκόσμια ναυτιλιακή βιομηχανία για το μεγαλύτερο μέρος του 20ου αιώνα. Ήταν ο πατέρας του ιδρυτή της EasyJet Στέλιο Χατζηιωάννου.
Οικογένεια
Γεννήθηκε σε μια φτωχή ελληνική Κυπριακή αγροτική οικογένεια στο χωριό Πεδουλάς στις 15 Σεπτεμβρίου 1927, Ο Χατζηιωάννου ήταν ο μεγαλύτερος σε μια οικογένεια 12 παιδιών.
Πρώιμη καριέρα
Ο Χατζηιωάννου έφυγε από το σχολείο του χωριού όταν ήταν 17 ετών και δούλευε ως πωλητής μέχρι το 1950. Ο θείος του, έμπορος, τον προσέλαβε ως λογιστή πριν από το διορισμό του ως διευθυντή του γραφείου του στη Σαουδική Αραβία. Όταν πέθανε ο θείος του, ο Χατζηιωάννου ξεκίνησε τη δική του επιχείρηση εισαγωγών-εξαγωγών στη Σαουδική Αραβία. Τότε ήταν δύσκολο να γίνει εμπόριο εντός του βασιλείου χωρίς τοπικό συνεργάτη και έγινε ένας από τους λίγους ξένους επιχειρηματίες που το πέτυχαν. Αργότερα, κατά τη διάρκεια της κατασκευαστικής ανόδου στα τέλη της δεκαετίας του 1950, έγινε ο μόνος εισαγωγέας των ελληνικών εταιρειών Ηρακλής και Τιτάν.
Το 1959 μετακόμισε στο Λονδίνο και μπήκε στη ναυτιλία αγοράζοντας ένα πλοίο 10.500 τόνων που το ονόμασε Νέδη από τη γυναίκα του. Ενώ ζούσε στο Λονδίνο, μέχρι το 1965, έχτισε ένα στόλο με πάνω από 20 φορτηγά πλοία και έγινε σημαντικός πελάτης των βρετανικών διαλυτηρίων, ιδίως των Κλάρκσον. Αργότερα μετακόμισε στην Αθήνα και κατάλαβε ότι το μέλλον της ναυτιλίας ήταν στο διεθνές εμπόριο πετρελαίου. Αγόρασε το πρώτο του δεξαμενόπλοιο το 1969 και έγινε μια μεγάλη δύναμη στην αγορά μέσα σε 10 χρόνια.
Λεώφαντος
Ο Λεώφαντος ήταν αρχαίος Έλληνας πολιτικός. Ήταν επίσης γνωστός ως Λεώφαντος ο Λεβίδιος και θεωρείται από μερικούς ως ένα από τα μέλη των επτά σοφών της αρχαιότητας.
Στη Ζωή των φιλοσόφων του Διογένη Λαέρτιου αναφέρει ότι το όνομά του συμπεριλήφθηκε στον κατάλογο των επτά σοφών.
Παραπομπές
Κατηγορία:Αρχαίοι Έλληνες πολιτικοί
Μιχαήλ Καλογερόπουλος
Ο '''Μιχαήλ Α. Καλογερόπουλος''' (1886-1961) ήταν Έλληνας δημοσιογράφος και πολιτικός. Διετέλεσε Νομάρχης.
Βιογραφία
Ως δημοσιογράφος, υπηρέτησε ως διευθυντής της ΕΣΗΕΑ. Διετέλεσε Νομάρχης Έβρου, υπηρετώντας από τις 13 Οκτωβρίου 1923 ως τις 2 Οκτωβρίου 1925. Επίσης, υπηρέτησε ως Νομάρχης Αχαΐας και Ήλιδος από το 1930 ως το 1933. Πέθανε στην Αθήνα στις 21 Οκτωβρίου 1961 και κηδεύτηκε την επομένη από τον ιερό ναό Αγίου Λουκά Πατησίων. Κατέλιπε τη σύζυγό του, Αντιγόνη, και αδέρφια.
Παραπομπές
Κατηγορία:Έλληνες δημοσιογράφοι Κατηγορία:Νομάρχες Αχαΐας και Ήλιδος Κατηγορία:Νομάρχες Έβρου
Ευαγγέλιο της Κουλακιάς
Το Ευαγγέλιο της Κουλακιάς, είναι ένα Ευαγγέλιο που εκδόθηκε στη Κουλακιά (σημερινή Χαλάστρα) του καζά Θεσσαλονίκης τον 19ο αιώνα. Η Χαλάστρα εκείνη την εποχή, είχε περίπου χιλίους Έλληνες κατοίκους το 1878, σύμφωνα με τον Γάλλο γεωγράφο Αλ. Συνβέ (Α. Synvet), καθηγητή στο Αυτοκρατορικό Οθωμανικό Λύκειο του Γαλατά Σαράι. Αποτελεί ένα χειρόγραφο εκκλησιαστικό βιβλίο γραμμένο από τον Ευστάθιο Κυπριάδη και εκδόθηκε για να εξυπηρετήσει τις λειτουργικές ανάγκες των κατοίκων της εποχής εκείνης. Είχε ημερομηνία έκδοσης την 30η Νοεμβρίου 1863.
Η ακριβής απόδοση όσων γράφει το Ευαγγέλιο είναι η εξής :
“Γκοσπόντοβο ι σφέταγκο ευαγγέλιο να μπόγκα νάσαγκο γκολέμα τσρίκφα χριστιάνοφ. Ισκάρενο να μπούγκαρτσκο ιζίκ τουβάσνο ζμπόρ να Βαρνταρία ζα ουφ Νεντέλιτε σάτι ζα γκουντίνατα ι ζα σάτι πράζνιτσιτι γκολέμιτε ζα τσέλα γκοντίνα ζα λειτουργκίατα. Σα πίσαλο ουτ Ευστάθιο Κυπριάδη ουφ Σέλοτο Κολακία. Να 30 Νοέμβριο μέσιτς, 1863.”
Και η μετάφραση είναι έτσι :
“Ιερό Ευαγγέλιο του Κυρίου και Θεού μας της μεγάλης Χριστανικής εκκλησίας. Γραμμένο στην Βουλγαρική, στο εδώ ομιλούμενο ιδίωμα της Βαρδαρίας, για την λειτουργία για όλες τις Κυριακές του χρόνου και όλες τις μεγάλες εορτές όλου του χρόνου Γράφτηκε από τον Ευστάθιο Κυπριάδη από το χωριό Κολακία. Στις 30 του μήνα Νοεμβρίου, 1863.”
Επισημάνσεις
Πέρα από το γεγονός, ότι δεν είναι γραμμένο στο κυριλλικό αλφάβητο και πως να είναι γραμμένο αφού η πρώτη αλληλοδιδακτική σχολή (Γυμνάσιο) ιδρύθηκε από τον ελληνοτραφή Βασίλ Απρίλοφ στο Γκάμπροβο της Βουλγαρίας την ίδια περίπου εποχή (1835), γίνεται αναφορά στη Βαρδαρία. Επίσης παρατηρείται η προσπάθεια ενσωμάτωσης του σλαβοφωνικού γλωσσικού ιδιώματος στη βουλγαρική γλώσσα, εθίζοντας τους κατοίκους της Βαρδαρίας σ΄αυτή τη κατεύθυνση, προσθέτοντας την βουλγαρική κατάληξη -ωφ Χριστιάνωφ, ουφ αντί ουτ που λατινίζει ή αρωμανίζειβλάχικα διαφοροποίηση του έζικ (γλώσσα) σε ιζίκ και με καταβιβασμό του τόνου στη λήγουσα και εισάγοντας νέες λέξεις, όπως σφετάγκο (πεφωτισμένο), ισκαρένο αντί φτιασάνο, μπόγκα [μπόγκατ=πλούσιος] αντί σμπορβένο (ομιλούμενο), νάσαγκο αντί νάσιο (δικό μας).
Πηγές
Κατηγορία:Χειρόγραφα Κατηγορία:Χριστιανικά κείμενα
Ανώτατο Δικαστήριο Κύπρου
Το Ανώτατο Δικαστήριο της Κυπριακής Δημοκρατίας αποτελεί το ανώτατο δευτεροβάθμιο δικαστήριο στην Κύπρο. Επιλαμβάνεται των εφέσεων από τα πρωτοβάθμια δικαστήρια της χώρας και ελέγχει τη συνταγματικότητα των νόμων.
Εξωτερικοί σύνδεσμοι
Κατηγορία:Δίκαιο της Κύπρου‎
Εντγκάρας Γιανκάουσκας
Ο Εντγκάρας Γιανκάουσκας (γεννημένος στις 12 Μαρτίου 1975) είναι Λιθουανός πρώην ποδοσφαιριστής και νυν ομοσπονδιακός τεχνικός της Λιθουανίας.
Ήταν ένας ισχυρός επιθετικός, ο οποίος είχε εξαιρετική ικανότητα στο φυσικό κομμάτι του παιχνιδιού, ήταν επίσης σχετικά καλός τεχνίτης. Πέραν των προσωπικών του ικανοτήτων, αγωνίστηκε επαγγελματικά σε εννέα διαφορετικές χώρες, ενώ εκπροσώπησε την Εθνική Λιθουανίας για διάστημα σχεδόν 20 ετών.
Ενώ αγωνιζόταν για λογαριασμό της Πόρτο, ο Γιανκάουσκας έγραψε ιστορία, όντας ο πρώτος Λιθουανός ποδοσφαιριστής ο οποίος κατακτά το Τσάμπιονς Λιγκ, το 2004.
Πρώτα χρόνια / Μπρυζ
Γεννημένος στο Βίλνιους της Λιθουανίας, στην Σοβιετική Ένωση, ο Γιανκάουσκας μετακινήθηκε στα τμήματα υποδομής της τοπικής Ζάλγκιρις Βίλνιους σε ηλικία 16 ετών, προερχόμενος από τη γειτονική ΦΚ Πανέρις. Το 1996, εντάχθηκε στην ΤΣΣΚΑ Μόσχας, ενώ στη συνέχεια πέρασε ακόμη μια χρονιά στη ρωσική πρωτεύουσα, αγωνιζόμενος με τα χρώματα της ΦΚ Τορπέντο.
Πορτογαλία
Έπειτα από ενάμισι χρόνο παραμονής στο Σαν Σεμπαστιάν, ο Γιανκάουσκας παραχωρήθηκε ως δανεικός στην ΣΛ Μπενφίκα για την σεζόν 2001–02, ενώ την επόμενη χρονιά αποκτήθηκε από την ΦΚ Πόρτο, προπονητής της οποίας ήταν, τότε, ο Ζοζέ Μουρίνιο. Παρά το γεγονός πως δεν αγωνιζόταν συχνά βασικός, συνεισέφερε σημαντικά στην ομάδα η οποία κατέκτησε το σύνολο των εγχώριων τίτλων στην Πορτογαλία, κατακτώντας το νταμπλ της Πριμέιρα Λίγκα και του Κυπέλλου Πορτογαλίας κατά την σεζόν 2002–03, καθώς και το εθνικό πρωτάθλημα στη διάρκεια της επόμενης σεζόν.
Ο Γιανκάουσκας επίσης βοήθησε την Πόρτο να φτάσει σε μια άνευ προηγουμένου ευρωπαϊκή επιτυχία και, ενώ δεν συμπεριλήφθηκε στην ομάδα που νίκησε στον τελικό του Κυπέλλου ΟΥΕΦΑ το 2003, ήταν αλλαγή όταν οι Δράκοι κατέκτησαν το ΟΥΕΦΑ Τσάμπιονς Λιγκ απέναντι στην ΑΣ Μονακό την επόμενη χρονιά.
Χαρτς / Ύστερη καριέρα
Μετά την αποχώρηση του Μουρίνιο, ο Γιανκάουσκας σταδιακά παραγκωνίστηκε στην Πόρτο και μετακόμισε υπό τη μορφή δανεικού στην ΟΖΚ Νις, ωστόσο απέτυχε να προσαρμοστεί στη Γαλλία και τελικώς μεταγράφηκε στην ομάδα της Πρέμιερ Λιγκ Σκωτίας, Χαρτ οφ Μιντλόθιαν – μέσω της ΦΜΚ Κάουνας – το 2005. Σε μια πολύπλοκη μεταγραφική συμφωνία, παραχωρήθηκε ως δανεικός στη Χαρτς κατ'εντολή του Βλαντιμίρ Ρομανόφ, ο οποίος ήλεγχε και τις δύο ομάδες, ενώ πέρασε τις επόμενες δύο σεζόν στο Εδιμβούργο.
Τη σεζόν 2005–06, η εμπειρία και τα τέρματα του Γιανκάουσκας βοήθησαν τη Χαρτς να κατακτήσει το Κύπελλο Σκωτίας και να πετύχει την πρόκριση για το Τσάμπιονς Λιγκ, τερματίζονατς στη δεύτερη θέση του πρωταθλήματος. Η επόμενη σεζόν ήταν λιγότερο επιτυχημένη για τον ίδιο, καθώς οι τραυματισμοί και η κακή του κατάσταση περιόρισαν το αριθμό των συμμετοχών του, ενώ αφότου το συμβόλαιό του με την Κάουνας και τη Χαρτς ολοκληρώθηκε τον Ιούνιο του 2007, υπέγραψε στην κυπριακή ΑΕΚ Λάρνακας.
Στις 30 Ιανουαρίου 2008, ο Γιανκάουσκας μεταγράφηκε στην ομάδα της πορτογαλικής Πριμέιρα Λίγκα, ΚΦ Ος Μπελενένσες. Ωστόσο, ύστερα από διάστημα μόλις λίγων μηνών, έλυσε το συμβόλαιό του, μετακομίζοντας στη λετονική Σκόντο ΦΚ το καλοκαίρι, δηλώνοντας πως επιθυμούσε να αγωνιστεί σε κοντινότερη απόσταση από την πατρίδα του.
Στις αρχές του 2009, ο Γιανκάουσκας εργαζόταν για την απόκτηση διπλώματος προπονητικής, ενώ, παράλληλα, εξέταζε την αποχώρησή του από την ενεργό δράση. Ωστόσο, τον Ιούνιο, έγινε γνωστό πως θα μετέβαινε στις ΗΠΑ για δοκιμαστική περίοδο με την ομάδα της Μέιτζορ Λιγκ Σόκερ, Νιου Ίνγκλαντ Ρεβολούσιον. Στις 28 Ιουνίου 2009, εν αναμονή της παραλαβής της P1 Visa και των ITC εγγράφων του, μια συμφωνία επετεύχθη για την απόκτηση του 34χρονου παίκτη. Το τέρμα του, στα πλαίσια της 26ης αγωνιστικής, με αντίπαλο τους Κάνσας Σίτι Ουίζαρντς επιλέχθηκε ως υποψήφιο για το βραβείο MLS Goal of the Year Award.
Στις 30 Σεπτεμβρίου 2010, ο Γιανκάουσκας έμεινε ελεύθερος συμβολαίου από τους Ρεβολούσιον. Μετακόμισε στην ΦΚ Φακέλ Βορόνεζ της Β΄ Κατηγορίας Ρωσίας λίγο καιρό αργότερα, αποχωρώντας από την ενεργό δράση μόλις λίγους μήνες αργότερα.
Τον Ιούλιο του 2012, ο Γιανκάουσκας επέστρεψε στη Χαρτς ως βοηθός προπονητή, εγκαταλείποντας τη θέση του μετά το πέρας της σεζόν.
Διεθνής Καριέρα
Ο Γιανκάουσκας υπήρξε σημαντικό στέλεχος της Εθνικής Λιθουανίας από το 1991 όταν, σε ηλικία μόλις 16 ετών, βοήθησε τη χώρα του στα πλαίσια της διοργάνωσης του Βαλτικού Κυπέλλου του 1991,αγωνιζόμενος στα τελευταία 30 λεπτά της νίκης στον τελικό με σκορ 4–1 επί της Εσθονίας. Πέτυχε το πρώτο τέρμα του ως διεθνής στις 5 Οκτωβρίου 1996, σε μια προκριματική αναμέτρηση ενόψει του Παγκοσμίου Κυπέλλου του 1998 με αντίπαλο την Ισλανδία (2–0), ενώ πέτυχε ακόμη εννέα τέρματα σε σύνολο 56 διεθνών συμμετοχών, εντός διαστήματος δεκαοκτώ ετών αγωνιστικής παρουσίας (δεν αγωνίστηκε με την εθνική ομάδα της χώρας, ωστόσο, το διάστημα μεταξύ 1992 και 1995).
Στις 12 Ιανουαρίου 2016, έπειτα από μια σύντομη παρουσία σε συλλογικό επίπεδο για λογαριασμό της ΦΚ Τράκαι, ο Γιανκάουσκας αντικατέστησε τον Ιγκόρις Πανκράτγιεβας ως ομοσπονδιακός τεχνικός της Λιθουανίας.
Εξωτερικοί Σύνδεσμοι
Κατηγορία:Λιθουανοί ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Ζάλγκιρις Βίλνιους Κατηγορία:Ποδοσφαιριστές ΦΜΚ Κάουνας Κατηγορία:Ποδοσφαιριστές ΤΣΣΚΑ Μόσχας Κατηγορία:Ποδοσφαιριστές Τορπέντο Μόσχας Κατηγορία:Ποδοσφαιριστές ΦΚ Φακέλ Βορόνεζ Κατηγορία:Ποδοσφαιριστές Προ Λιγκ Βελγίου Κατηγορία:Ποδοσφαιριστές Κλαμπ Μπρυζ Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Ρεάλ Σοσιεδάδ Κατηγορία:Ποδοσφαιριστές Πριμέιρα Λίγκα Κατηγορία:Ποδοσφαιριστές Μπενφίκα Κατηγορία:Ποδοσφαιριστές ΦΚ Πόρτο Κατηγορία:Ποδοσφαιριστές ΚΦ Ος Μπελενένσες Κατηγορία:Ποδοσφαιριστές Λιγκ 1 Κατηγορία:Ποδοσφαιριστές ΟΖΚ Νις Κατηγορία:Ποδοσφαιριστές Πρέμιερ Λιγκ Σκωτίας Κατηγορία:Ποδοσφαιριστές Χαρτ οφ Μιντλόθιαν Κατηγορία:Ποδοσφαιριστές ΑΕΚ Λάρνακας Κατηγορία:Ποδοσφαιριστές Σκόντο ΦΚ Κατηγορία:Ποδοσφαιριστές Μέιτζορ Λιγκ Σόκερ Κατηγορία:Ποδοσφαιριστές Νιου Ίνγκλαντ Ρεβολούσιον Κατηγορία:Ξένοι ποδοσφαιριστές στις Ηνωμένες Πολιτείες Αμερικής Κατηγορία:Ποδοσφαιριστές Εθνικής Λιθουανίας Κατηγορία:Λιθουανοί προπονητές ποδοσφαίρου Κατηγορία:Ποδοσφαιριστές Α΄ κατηγορίας Κύπρου Κατηγορία:Ποδοσφαιριστές Πρέμιερ Λιγκ Ρωσίας Κατηγορία:Προπονητές ποδοσφαίρου Εθνικής Λιθουανίας Κατηγορία:Προπονητές ποδοσφαίρου ΦΚ Τράκαϊ Κατηγορία:Ξένοι ποδοσφαιριστές στην Πορτογαλία Κατηγορία:Ξένοι ποδοσφαιριστές στο Βέλγιο Κατηγορία:Λιθουανοί ποδοσφαιριστές στο εξωτερικό
Επώνυμο
Σε πολλούς πολιτισμούς (κυρίως Ευρώπης-Αμερικής, Μέσης Ανατολής, Νότιας Ασίας και Αφρικής), το όνομα της οικογένειας είναι συνήθως το τελευταίο μέρος του ονόματος ενός ατόμου (last name). Σε άλλους πολιτισμούς, το όνομα της οικογένειας προηγείται (forname). Το τελευταίο συχνά αποκαλείται Ανατολική σειρά επειδή οι Ευρωπαίοι είναι πιο εξοικειωμένοι με τα παραδείγματα από την Ανατολική Ασία, ειδικότερα την Κίνα, την Κορέα, την Ιαπωνία και το Βιετνάμ. Δεδομένου ότι τα οικογενειακά ονόματα συνήθως τοποθετούνται τελευταία στις ευρωπαϊκές κοινωνίες, ο όρος επώνυμο [last name] χρησιμοποιείται συνήθως για το όνομα της οικογένειας.
Τα οικογενειακά ονόματα πιο συχνά χρησιμοποιούνται για να αναφερθούν σε έναν ξένο ή σε μια επίσημη αναφορά συχνά με ένα τιμητικό τίτλο όπως ο κος, κα, Δεσποινίς, Dr και ούτω καθεξής. Γενικά, το όνομα, ή το προσωπικό όνομα (given name, first name, or personal name) είναι αυτό που χρησιμοποιείται από τους φίλους, την οικογένεια και σε άλλες περιπτώσεις για να απευθυνθούμε σε ένα άτομο. Μπορεί επίσης να χρησιμοποιηθεί από κάποιον που είναι κατά κάποιο τρόπο ανώτερος από το πρόσωπο στο οποίο απευθύνεται. Η πρακτική αυτή διαφέρει επίσης μεταξύ των πολιτισμών.
Το οικογενειακό επώνυμο (family name και surname) μπορεί να είναι το πατριαρχικό επώνυμο (patrilineal) (κυριολεκτικά, της γραμμής του πατέρα), που δίνεται ή κληρονομείται από την γραμμή του πατέρα. Ο όρος "μητρικό επώνυμο", σημαίνει το επώνυμο της μητέρας κάποιου που η μητέρα το κληρονόμησε από τόν ένα ή και τους δύο γονείς της.
Το "Μητριαρχικό επώνυμο" ή "επώνυμο από την πλευρά της μητέρας", που δίνεται ή κληρονομείται από την γραμμή της μητέρας, αντιμετωπίζεται σε δικό του εντελώς χωριστό άρθρο, προκειμένου να αποφευχθεί να περιπλέξει το μεγάλο αυτό το άρθρο για το Επώνυμο. Δείτε Μητριαρχικό επώνυμο.
Το επώνυμο (σε αντίθεση με το όνομα) δεν επιλέγεται από τους γονείς, αλλά δημιουργείται με βάση κάποιους κανόνες. Συνήθως περιλαμβάνει ένα ή περισσότερα επώνυμα των γονέων. Αυτοί οι κανόνες διαφέρουν από χώρα σε χώρα και από εποχή σε εποχή. Ένα Επώνυμο για την καταγραφή ενός σημαντικού προσώπου στην Βικιπαίδεια συνοδεύεται από το Όνομα (για την αποφυγή συνωνυμίας).
Μόνο του μπορεί να αποτελεί:
1. Αναφορά στην δημιουργία (πως δημιουργήθηκε, ετυμολογία, ρίζα, παραφθορά) και την ιστορία ενός επωνύμου.
2. Διακλάδωση σε Ονοματεπώνυμα σημαντικών προσώπων που περιλαμβάνονται σε ξεχωριστές σελίδες της Βικιπαίδειας.
Ελλάδα
Παλιότερα οι γυναίκες, μετά το γάμο, έπαιρναν αυτομάτως το επώνυμο του συζύγου τους. Από το 1983 (Άρθρο 15 - Νόμος 1329/1983), με τον γάμο δεν μεταβάλλεται το επώνυμο των συζύγων, ως προς τις έννομες σχέσεις τους.
Τα παιδιά παίρνουν το επώνυμο που έχουν αποφασίσει οι γονείς στην ληξιαρχική πράξη γάμου από το επώνυμο του πατέρα, της μητέρας ή και τα δύο, με τον περιορισμό σε ένα ή δύο επώνυμα.
Η αλλαγή επωνύμου απαιτεί ειδική διαδικασία, με δημοσίευση σε εφημερίδα και δικαστική απόφαση.
Επί τουρκοκρατίας και τα πρώτα χρόνια μετά την απελευθέρωση, λόγω ατελούς λειτουργίας των ληξιαρχείων, τα ονόματα άλλαζαν με βάση τα υποκοριστικά ή προσονύμια (παρατσούκλια) που χρησιμοποιούνταν για να ξεχωρίσουν άτομα με ίδια ονόματα και που οι άνθρωποι υιοθετούσν σα δικά τους ονόματα. Συνήθης περίπτωση ήταν να υιοθετηθεί το επάγγελμα (για παράδειγμα, Ράπτης, Τσαγκάρης) και των παιδιών να προστεθεί κατάληξη αναλόγως της περιοχής (-όπουλος, -άκος -άκης, -ίδης, -ογλου).
Κατά τα Βυζαντινά χρόνια, οι γυναίκες είχαν το επώνυμο τους στην ονομαστική του θηλυκού.
Παραδείγματα:
Στην αρχαία Μακεδονία, όπως φαίνεται από τις στήλες των τάφων της Βεργίνας, οι άνθρωποι έπαιρναν σαν επώνυμο το όνομα του πατέρα τους στη γενική.
Ο πιο πάνω κανόνας χρησιμοποιόταν και από τους περισσότερους Κυπρίους κατά τα χρόνια της τουρκοκρατίας καθώς και κατά το μεγαλύτερο μέρος της αγγλοκρατίας. Στη σημερινή εποχή, ισχύει ότι και στην Ελλάδα, με αρκετά άτομα να έχουν προσθέσει τις καταλήξεις κυρίως -ιδης ή -αδης κι έτσι στους άνδρες τα επώνυμα να είναι στην ονομαστική.
Ισπανία και Μεξικό
Στην Ισπανία και στο Μεξικό, οι άνθρωποι έχουν δύο επώνυμα. Το πρώτο είναι το πρώτο του πατέρα τους και το δεύτερο το πρώτο της μητέρας τους. Οι παντρεμένες γυναίκες μπορούν, αν το επιθυμούν, να αντικαταστήσουν το δεύτερο τους επώνυμο με το πρώτο του συζύγου τους.
Αναδρομή
Στα μαθηματικά και την πληροφορική, η αναδρομή είναι μια μέθοδος για τον ορισμό συναρτήσεων κατά την οποία η οριζόμενη συνάρτηση εφαρμόζεται στον ίδιο της τον ορισμό. Επίσης, ο όρος χρησιμοποιείται γενικότερα για να περιγράψει τη διαδικασία όπου αντικείμενα επαναλαμβάνονται με αυτο-όμοιο τρόπο. Για παράδειγμα, όταν οι επιφάνειες δυο καθρεπτών είναι σχεδόν παράλληλες μεταξύ τους, τα φωλιασμένα είδωλα που προκύπτουν αποτελούν μια μορφή αναδρομής.
Στην πληροφορική, πολλοί από τους αλγορίθμους ορίζονται αναδρομικά για προβλήματα όπως της ταξινόμησης (π.χ. η merge sort ή η quick sort), της αναζήτησης σε γράφο και άλλων.
Τυπικός ορισμός της αναδρομής
Στα μαθηματικά και την επιστήμη υπολογιστών, η αναδρομή ορίζει (ή κατασκευάζει) μια τάξη αντικειμένων ή μεθόδων (ή ένα αντικείμενο μιας τάξης), ορίζοντας κάποιες απλές περιπτώσεις ή μεθόδους (συχνά μία και μόνη), και ορίζοντας κανόνες για τη διάσπαση πολύπλοκων περιπτώσεων σε απλούστερες.
Για παράδειγμα, ο ακόλουθος είναι ένας αναδρομικός ορισμός για τους προγόνους ενός ατόμου.
Μπορεί κανείς να σκεφτεί ότι ένας επαγωγικός ορισμός μιας τάξης αντικειμένων ορίζει νέα αντικείμενα χρησιμοποιώντας ήδη ορισμένα αντικείμενα της τάξης που ορίζεται.
Παρόμοιοι ορισμοί απαντώνται συχνά στα μαθηματικά. Για παράδειγμα, ο τυπικός ορισμός των φυσικών αριθμών στη θεωρία συνόλων είναι: το 1 είναι φυσικός αριθμός και κάθε φυσικός αριθμός έχει έναν επόμενο, που είναι επίσης φυσικός αριθμός.
Παραδείγματα μαθηματικών αντικειμένων που ορίζονται αναδρομικά είναι οι συναρτήσεις, τα σύνολα (όπως οι φυσικοί αριθμοί), οι τυπικές γλώσσες (όπως οι κανονικές εκφράσεις) και τα φράκταλς.
Υπολογισμός παραγοντικού
Εναλλακτικά (αλλά ισοδύναμα), το παραγοντικό μπορεί να οριστεί αναδρομικά ως εξής:
Ο αναδρομικός ορισμός του παραγοντικού μπορεί να χρησιμοποιηθεί για τη συγγραφή μίας αναδρομικής μεθόδου σε κώδικά γλώσσας προγραμματισμού ώστε να υπολογιστεί η τιμή του παραγοντικού για δεδομένη είσοδο:
Αριθμητική και Γεωμετρική Πρόοδος
Κάθε αριθμητική πρόοδος, δηλαδή κάθε ακολουθία πραγματικών αριθμών, όπου για κάποια x, d \in \R, μπορεί να οριστεί και αναδρομικά ως
Αντίστοιχα κάθε γεωμεττρική πρόοδος, δηλαδή
Αριθμοί Φιμπονάτσι
Οι αριθμοί της ακολουθίας Φιμπονάτσι ορίζονται αναδρομικά για κάθε φυσικό αριθμό n ως εξής: Για παράδειγμα,
Ο παρακάτω κώδικας είναι μία αναδρομική υλοποίηση του υπολογισμού των αριθμών Φιμπονάτσι στην γλώσσα προγραμματισμού C++. Με την χρήση δυναμικού προγραμματισμού ο κώδικας παρακάτω μπορεί να γίνει πιο αποδοτικός.
Δείτε επίσης
Κατηγορία:Μαθηματική λογική Κατηγορία:Θεωρία υπολογισμού
Πύργος Χειμάρρου
Ο Πύργος του Χειμάρρου είναι κατασκευή της ελληνιστικής περιόδου (4ος-3ος αιώνας π.Χ.) και από τα πιο αναγνωρισμένα μνημεία της Νάξου, μετά την πύλη του αρχαϊκού ναού του Απόλλωνα, την «Πορτάρα». Βρίσκεται στη νοτιοανατολική πλευρά της Νάξου, ανάμεσα στον Ζα, το ψηλότερο βουνό της Νάξου και τη θάλασσα (στα μισά περίπου της διαδρομής από το Φιλώτι προς τον Καλαντό). Δεσπόζει επιβλητικά σ' ένα ύψωμα ανάμεσα σε δύο χειμάρρους, το Χείμαρρο ανατολικά και τα Πετρόνια δυτικά. Επίσης βρίσκεται κοντά στούς παλιούς οικισμούς της Αργιοβέσσας και του Βαρδάκη.
Κατασκευή
μικρογραφία|αριστερά|Άποψη του Πύργου Χειμάρρου. Ο πύργος είναι κυκλικός, με εξωτερική διάμετρο 9,20 μ., εσωτερική 7,12 μ. και περίπου 15 μέτρα ύψος. Οι τοίχοι έχουν πάχος 1,10 μ. Έχει διπλό τοίχο, εξωτερικό και εσωτερική επένδυση, είναι κτισμένοι με ντόπιο μάρμαρο χωρίς συνδετικό υλικό, με πολύ προσεγμένη συναρμογή που φανερώνει την καλή ποιότητα της αρχαίας λιθοτεχνίας. Την εξωτερική πλευρά της λιθοδομής αποτελούν μεγάλες ορθογωνισμένες πέτρες που το μήκος τους ποικίλει από 0,58 μ. ως 2 μ. και το πλάτος τους από 0,35 μ. ως 0,40 μ. Σε μερικές διακρίνονται λατομικά σημεία, Λ, V, O, που χρησιμοποιούνταν από τους μαστόρους για να τοποθετηθούν με ακρίβεια στη θέση τους. Η εσωτερική επένδυση αποτελείται από πέτρες διαφόρων μεγεθών. Στη νότια πλευρά υπάρχει η μοναδική θύρα, και ακριβώς από πάνω της, αλλά σε ύψος 10 μ. από το έδαφος, δηλαδή στον δεύτερο όροφο, είναι ένα μικρό παράθυρο, το μοναδικό του πύργου. Τα μόνα άλλα ανοίγματα είναι υδρορρόες και πολεμίστρες (τοξοθυρίδες) που εξωτερικά διακρίνονται σαν στενές σχισμές ενώ εσωτερικά φαρδαίνουν, ώστε να δίνουν χώρο στους τοξότες να κινηθούν.
Στο εσωτερικό υπάρχει ισόγειο όπως και τρεις όροφοι, που έχουν καταρρεύσει, αλλά διακρίνονται από τις υποδοχές για τα δοκάρια του πατώματος τους (δοκοθήκες). Αριστερά από την είσοδο μια σκάλα με μαρμάρινα σκαλοπάτια, πακτωμένα στον τοίχο, οδηγεί ακτινωτά προς τα πάνω. Η οροφή του πύργου δεν σώζεται και δεν έχουν βρεθεί στοιχεία που να μας δείχνουν πώς θα ήταν η στέγη και να μας επέτρεπαν ακριβή αποκατάσταση. Επικρατεί η άποψη ότι θα ήταν επίπεδη, με πολεμίστρες. Εκτιμάται ότι το ύψος του όταν κατασκευάστηκε έφτανε τα 20 μ. Το γεγονός ότι το κτίριο διατηρείται σε τόσο καλή κατάσταση μαρτυρά την ικανότητα των αρχαίων λιθοτεχνιτών, να τοποθετούν τις λαξευμένες πέτρες με ακρίβεια έτσι ώστε να μην χρειάζεται συνδετικό υλικό. Πιστεύεται ότι κτίστηκε πάνω στο λατομείο του.
Εξωτερικός χώρος
μικρογραφία|αριστερά|Βυζαντινοί ναοί εντός του περιτειχίσματος του πύργου. Τον πύργο περιβάλλει ένα περίπου τετράγωνο περιτείχισμα με πλευρά 35 μ., που διατηρείται καλύτερα στη νότια και στο μεγαλύτερο μέρος της δυτικής και ανατολικής πλευράς. Ανασκαφές μέσα σε αυτόν τον περίβολο έφεραν στο φως οικισμό και ελαιοτριβεία. Επίσης μέσα στο περιτείχισμα υπάρχουν δύο μικροί απλοί καμαροσκεπείς βυζαντινοί ναοί (Ζωοδόχος Πηγή και Ανώνυμο) κτισμένοι πάνω στα ερείπια παλαιοχριστιανικής βασιλικής.
Αρχαιολογική αξία
μικρογραφία|δεξιά|Εργοτάξιο αρχαιολογικών ανασκαφών εντός του περιβάλλοντα χώρου του πύργου. Μια πρώτη περιγραφή έχουμε από τον ελληνομαθή Γερμανό αρχαιολόγο Λουδοβίκο Ρος (επισκέφτηκε τη Νάξο στις αρχές του 1830) στο βιβλίο του "Ταξίδια στα νησιά της ελληνικής θάλασσας", που εκδόθηκε στη Λειψία το 1841. Ακολουθεί μια σύντομη μελέτη από τον Βρετανό αρχαιολόγο J.P. Droop το 1923, ενώ λεπτομερέστερη έρευνα έκανε ο Γερμανός L. Haselberger, το 1971-2.
Παρόμοιοι πύργοι κυκλικοί ή ορθογώνιοι, αφθονούν στο Αιγαίο, από τους περισσότερους όμως έχουν απομείνει μόνο τα θεμέλια. Ο Πύργος του Χειμάρρου με 15 μέτρα ύψος είναι από τους λίγους που σώζονται ολόκληροι. Εντύπωση κάνει η πολλή καλή κατάσταση της εξωτερικής του όψης σε αντίθεση με τμήματα της εσωτερικής επένδυσης που έχουν καταρρεύσει ή δεν είναι σε καλή κατάσταση. Σύγχρονοι μελετητές, από τον τρόπο κατασκευής, υπολογίζουν την ανέγερσή του στα τέλη του 4ου ή τις αρχές του 3ου π.Χ. αιώνα και τον θεωρούν εξαιρετικό δείγμα της ελληνιστικής αμυντικής αρχιτεκτονικής.
Σημερινή κατάσταση
Το 2011 το μνημείο κηρύχθηκε αρχαιολογικός χώρος, μαζί με τους δύο βυζαντινούς ναούς που βρίσκονται μέσα στο περιτείχισμα και ένα μικρο τμήμα αρχαίας οδού. Το 2015 εκπονήθηκε μελέτη αποκατάστασης του μνημείου από τον πολιτικό μηχανικό δρ. Κ. Ζάμπα, για τη στερέωση και ανακατασκευή των ερειπωμένων τμημάτων, επανατοποθέτηση του διάσπαρτου υλικού που υπάρχει γύρω, αφού πρώτα αναγνωριστούν οι αρχικές θέσεις, συγκολλήσεις, επαναφορά πλίνθων που έχουν μετακινηθεί, προστασία από κεραυνούς και καιρικές συνθήκες. Επίσης θα τοποθετηθούν στέγη και πατώματα.
Η πρόσβαση είναι εύκολη λόγω του ότι βρίσκεται στον αυτοκινητόδρομο προς τον Καλαντό και απέχει περίπου 14 χλμ από το Φιλώτι.
Εξωτερικοί σύνδεσμοι
Χειμαρρου Κατηγορία:Κάστρα των Κυκλάδων Κατηγορία:Αρχαιολογικοί τόποι στη Νάξο
Οντέντ Κάτας
Ο Οντέντ Κάτας ( עודד קטש), (Γκιβαταΐμ, 10 Οκτωβρίου 1974) είναι Ισραηλινός επαγγελματίας προπονητής καλαθοσφαίρισης και πρώην αθλητής. Με ύψος 194 εκατοστά, κατά τη διάρκεια της καριέρας του αγωνιζόταν ως πλέι μέικερ. Σήμερα εργάζεται ως προπονητής στην ομάδα της Μακάμπι Τελ Αβίβ. Ως παίκτης, κέρδισε τον τίτλο της Ευρωλίγκα την περίοδο 1999-2000, ενώ έπαιζε με τον Παναθηναϊκό, ενώ ήταν ο MVP του Ισραηλινού πρωταθλήματος το 1998.
Πρώτα χρόνια
Σε ηλικία 9 ετών, εντάχθηκε στις ακαδημίες Μακάμπι Τελ Αβίβ. Έπειτα εντάχθηκε στη Μακάμπι Ντάρομ, η οποία ήταν τότε θυγατρική ομάδα της Μακάμπι Τελ Αβίβ.
Επαγγελματική σταδιοδρομία
Αγωνίστηκε με τις Μακάμπι Ραμάτ Γκαν και Χάποελ Γκαλίλ Ελιόν, πριν επιστρέψει το 1995 στη Μακάμπι Τελ Αβίβ. Με την Μακάμπι κέρδισε 4 πρωταθλήματα Ισραήλ και 2 κύπελλα. Ήταν ο MVP του Ισραηλινού πρωταθλήματος το 1998. Αφού βγήκε πρώτος σκόρερ του Ευρωμπάσκετ 1997, συμφώνησε με τους Νιου Γιορκ Νικς, αλλά δεν έπαιξε ποτέ στο NBA, λόγω του λοκ-ντάουν της σεζόν 1998-1999, που ξεκίνησε την 1η Ιουλίου 1998.
Τελικά υπέγραψε τριετές συμβόλαιο με τον Παναθηναϊκό. Στον τελικό της Ευρωλίγκα του 2000, σημείωσε 17 πόντους εναντίον της πρώην ομάδας του Μακάμπι Τελ Αβίβ, για να κερδίσει το πρωτάθλημα Ευρώπης με τον Παναθηναϊκό. Συνολικά μέτρησε 10,2 πόντους και 3,0 ασίστ ανά παιχνίδι στο Ευρωπαϊκό Πρωτάθλημα.
Η καριέρα του έληξε πρόωρα λίγους μήνες αργότερα, όταν υπέστη σοβαρό τραυματισμό στο γόνατο (ζημιά στον χόνδρο των αρθρώσεων της επιγονατίδας).
Εθνική ομάδα
Έπαιξε στο Ευρωμπάσκετ του 1997, με την ισραηλινή εθνική ομάδα μπάσκετ, σκοράροντας 22 πόντους κατά μ.ό. ανά παιχνίδι κατά τη διάρκεια του τουρνουά.
Προπονητική καριέρα
μικρογραφία|αριστερά|Ο Κάτας ως προπονητής Αφού αποσύρθηκε από την αγωνιστική δράση, ανέλαβε προπονητής της Χάποελ Γκαλίλ Ελιόν. Ήταν ο επικεφαλής προπονητής της Μακάμπι Τελ Αβίβ από το καλοκαίρι του 2007, μέχρι την 1η Ιανουαρίου 2008, όταν και παραιτήθηκε.
Λίγο αργότερα, επέστρεψε στην Χάποελ Γκαλίλ Ελιόν και βοήθησε την ομάδα να παραμείνει στην πρώτη κατηγορία του εθνικού της πρωταθλήματος. Το 2009 και κόντρα στα προγνωστικά, οδήγησε την ομάδα του στο Φάιναλ Φορ του Ισραηλινού πρωταθλήματος, χάνοντας την πρόκριση στους τελικούς στο τελευταίο σουτ στον αγώνα κόντρα στη Μακάμπι Τελ Αβίβ. Το 2010 κέρδισε το πρωτάθλημα του Ισραήλ με την Γκαλίλ, μετά από νίκη επί της Μακάμπι Τελ Αβίβ στους τελικούς του πρωταθλήματος.
Τον Ιούνιο του 2010, διορίστηκε ως επικεφαλής προπονητής της Χάποελ Ιερουσαλήμ, υπογράφοντας συμβόλαιο τριών ετών.
Στις 27 Ιουνίου 2014 υπέγραψε τριετές συμβόλαιο με την Χάποελ Τελ Αβίβ. Στις 3 Νοεμβρίου 2015, απολύθηκε μετά από τέσσερα μόνο παιχνίδια και τρεις συνεχόμενες ήττες. Επέστρεψε στη Χάποελ Εϊλάτ όπου παρέμεινε μέχρι τις 18 Ιουλίου 2017. Κατά τη διάρκεια αυτού του καλοκαιριού, οδήγησε την ισραηλινή ομάδα μπάσκετ κάτω των 20 σε ένα ασημένιο μετάλλιο στο Πρωτάθλημα FIBA Europe Under-20 2017.
Στις 10 Οκτωβρίου 2017, η Ομοσπονδία Καλαθοσφαίρισης Ισραήλ τον διορίζει ως πρώτο προπονητή της Εθνικής Ισραήλ, για τα επόμενα τέσσερα χρόνια. Στις 22 Φεβρουαρίου 2018, επέστρεψε για δεύτερη φορά στη Χάποελ Ιερουσαλήμ, υπογράφοντας συμφωνία ενάμισι έτους.
Στις 14 Ιανουαρίου 2021, ανακοινώθηκε η συμφωνία του με τον Παναθηναϊκό για ενάμισι χρόνο. Έτσι επέστρεψε στην ομάδα, στην οποία υπήρξε αθλητής για τρία χρόνια. Στις 9 Μαΐου, κατέκτησε το Κύπελλο Ελλάδας, νικώντας τον τελικό τον Προμηθέα Πάτρας με 91-79. Στις 10 Ιουνίου, κατέκτησε το Πρωτάθλημα Ελλάδας, αφού ο Παναθηναϊκός κέρδισε στη σειρά των τελικών το Λαύριο με 3-1. Στις 24 Ιουνίου, αποτέλεσε παρελθόν από την ομάδα.
Στις 19 Ιουνίου 2022, ανακοινώθηκε η συνεργασία του με την Μακάμπι Τελ Αβίβ για τα επόμενα δύο χρόνια. Στις 23 Οκτωβρίου 2022, η Μακάμπι επικράτησε της Χάποελ Τελ Αβίβ με 88-84 στην παράταση και κατέκτησε το τρόπαιο του Λιγκ Καπ Ισραήλ. Στην Ευρωλίγκα τη σεζόν 2022-23, τερμάτισε στην πέμπτη θέση της κανονικής διάρκειας και αποκλείστηκε στα πλέι οφ από την Μονακό με 3-2. Στις 16 Μαΐου 2023, ανανέωσε το συμβόλαιό του με την Μακάμπι μέχρι το καλοκαίρι του 2024. τις 13 Ιουνίου κατέκτησε το Πρωτάθλημα Ισραήλ, αφού η Μακάμπι νίκησε την Χάποελ με 2-1 στη σειρά των τελικών.
Εξωτερικοί σύνδεσμοι
Κατηγορία:Ισραηλινοί Εβραίοι Κατηγορία:Πόιντ γκαρντ Κατηγορία:Ισραηλινοί καλαθοσφαιριστές Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές Μακάμπι Τελ Αβίβ Κατηγορία:Καλαθοσφαιριστές Πρωταθλήματος Ισραήλ Κατηγορία:Καλαθοσφαιριστές ισραηλινών συλλόγων Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές Ευρωμπάσκετ 1997 Κατηγορία:Καλαθοσφαιριστές Ευρωμπάσκετ 1999 Κατηγορία:Ισραηλινοί προπονητές καλαθοσφαίρισης Κατηγορία:Προπονητές καλαθοσφαίρισης Μακάμπι Τελ Αβίβ Κατηγορία:Προπονητές καλαθοσφαίρισης ΠΑΟ
Πρωτάθλημα καλαθοσφαίρισης Γ΄ εθνικής κατηγορίας ανδρών 2016-2017
Το Πρωτάθλημα Γ' Εθνικής Κατηγορίας Ανδρών της περιόδου 2016-17 αποτελεί την 30η διοργάνωση από τη δημιουργία της Γ' Εθνικής Κατηγορίας. Διοργανώτρια αρχή είναι η Ελληνική Ομοσπονδία Καλαθοσφαίρισης και οι ομάδες που διαγωνίζονται σε αυτό έχουν τη νομική μορφή ερασιτεχνικών σωματείων.
Προκριματική Φάση
Βάσει προκήρυξης, οι Πρωταθλητές των Τ.Ε. Λέσβου, Τ.Ε. Σάμου, Τ.Ε. Χίου, Τ.Ε. Δωδεκανήσου και Ε.Σ.Κ. Κυκλάδων του προηγούμενου έτους θα αναμετρώνταν μεταξύ τους, ο καθένας με όλους σε ένα γύρο, ώστε η ομάδα με τα καλύτερα αποτελέσματα να ανέλθει στο Πρωτάθλημα της Γ' Εθνικής Κατηγορίας. Λίγο πριν από την έναρξη της διαδικασίας ο Παπάδος Γέρας, ο οποίος θα εκπροσωπούσε τη Λέσβο, αποσύρθηκε από τη διαδικασία. Με την ολοκλήρωση του Ειδικού Πρωταθλήματος, η Πρωταθλήτρια Κυκλάδων, Α.Ε. Σαντορίνης, κέρδισε αήττητη το δικαίωμα ανόδου στα εθνικά πρωταθλήματα. Το πρόγραμμα και τα αποτελέσματα των αγώνων που έλαβαν χώρα στο Δημοτικό Κλειστό Γυμναστήριο του Εσπέρου στην Καλλιθέας, διαμορφώθηκαν ως εξής:
Συμμετέχοντες
Βάσει της προκήρυξης της διοργάνωσης, στη διεκδίκηση του Πρωταθλήματος της Γ' Εθνικής Κατηγορίας μπήκαν 55 σύλλογοι καλαθοσφαίρισης. Αυτές διαιρέθηκαν σε τέσσερις Ομίλους βάσει γεωγραφικών κριτηρίων.
<!--
Βαθμολογία
ΓΣ ΤΙΤΑΝΕΣ ΠΑΛΑΜΑ:(-1)ΒΑΣΕΙ ΑΡ.7 ΕΙΔ.ΠΡΟΚ.2015-16
Βαθ2 = Βαθμοί στους μεταξύ τους αγώνες
Διαφ3 = Πηλίκο πόντων Επίθεσης/Αμυνας στο πρωτάθλημα (σε περίπτωση τριπλής ισοβαθμίας)
Διαφ2 = Πηλίκο πόντων Επίθεσης/Αμυνας στους μεταξύ τους αγώνες (σε περίπτωση διπλής ισοβαθμίας)
ΟΦΗ:ΒΑΣΕΙ ΑΡ.7 ΕΙΔ.ΠΡΟΚ.2015-16 ΓΣ ΠΡΟΜ.ΧΑΛ.:ΒΑΣΕΙ ΑΡ.7 ΕΙΔ.ΠΡΟΚ.2015-16